אולימפיאדת לוס אנג'לס (2028)

**המשחקים האולימפיים של קיץ 2028**, האולימפיאדה ה-34 בעת החדשה, צפויים להיות אירוע הספורט הגדול והמרכזי של שנה זו. לפי החלטת הוועד האולימפי הבינלאומי, שהתקבלה בכינוס ה-126 של הוועד בלימה שבפרו ב-13 ספטמבר 2017, הם ייערכו בלוס אנג'לס, ארצות הברית, שתארח את האולימפיאדה בפעם השלישית בתולדותיה (1932 ו-1984), 44 שנים לאחר שאירחה את המשחקים האולימפיים בפעם האחרונה. לאחר שפריז ולוס אנג'לס התחרו על אירוח המשחקים ב-2024, הוחלט בוועד האולימפי לקדם הסדר לפיו לא יתקיים כלל מכרז לאירוח המשחקים ב-2028 אלא שהמשחקים ב-2024 יתקיימו בפריז ואילו לוס אנג'לס תארח אותם ב-2028. בנוסף, באולימפיאדה הקודמת שאירחה לוס אנג'לס ב-1984, האירוח נקבע על פי הסדר דומה כשלוס אנג'לס התחרתה על אירוח אולימפיאדת 1980 מול מוסקבה, והוחלט על הסדר לפיו שתי הערים יזכו לארח וכך מוסקבה אירחה ב-1980 ולוס אנג'לס אחריה ב-1984.

## אתרים
בדומה לאולימפיאדת 2016 בריו דה ז'ניירו שלא קיימה את תחרויות האתלטיקה באותו אצטדיון שאירח את טקסי הפתיחה והסיום, גם אצטדיון האתלטיקה לוס אנג'לס ממוריאל קוליסיאום, שאירח את הטקסים באולימפיאדות 1932 ו-1984 לא יהיה האצטדיון שיארח את טקסי הפתיחה והסיום. טקסי הפתיחה והסיום יתקיימו באצטדיון הפוטבול החדש SoFi המשמש את הלוס אנג'לס ראמס ולוס אנג'לס צ'רג'רס מה-NFL ונחנך ב-2020. אצטדיון הממוריאל קוליסיאום ישופץ ויארח את תחרויות האתלטיקה שבאולימפיאדה. גמר טורניר הכדורגל יתקיים באצטדיון גדול אחר שבעיר, אצטדיון רוז בול שאירח בעבר את גמר מונדיאל 1994 שאירחה ארצות הברית.

### פארק ספורט דאונטון לוס אנג'לס

### פארק ספורט וואלי

### פארק ספורט סאות' ביי
&#42; סטאב האב סנטר הוא מרכז ספורט המכיל בתוכו מספר אצטדיונים ואולמות.

### פארק ספורט לונג ביץ'

### וסטסייד

### דרום קליפורניה

### טורניר הכדורגל
על פי ההצעה של לוס אנג'לס, יתקיימו כל משחקי טורניר הכדורגל בקליפורניה. על פי אתר האולימפיאדה, נשקלים האצטדיונים הבאים.

#### [[לוס אנג'לס (מחוז)|מחוז לוס אנג'לס]]
* רוז בול, פסדינה (92,000)
* אצטדיון לוס אנג'לס בהוליווד פארק, אינגלווד (72,000)
* אצטדיון בנק קליפורניה, לוס אנג'לס (22,000)

#### [[אזור מפרץ סן פרנסיסקו]]
* אצטדיון סטנפורד, סטנפורד (50,000)
* אצטדיון לוי'ס, סנטה קלרה (68,500)
* אצטדיון קליפורניה ממוריאל, ברקלי (63,000)
* אצטדיון אוויה, סן חוזה (20,000)

#### [[סן דייגו (מחוז)|מחוז סן דייגו]]
* אצטדיון כדורגל חדש, סן דייגו (32,000)

## המשחקים
### ענפי הספורט
בדצמבר 2021, אישר הוועד האולימפי הבינלאומי את התוכנית הראושנית של ענפי הספורט למשחקים, שכללה 28 ענפי ליבה. הענפים גלישת גלים, טיפוס וסקייטבורדינג הוספו לענפי הליבה למשחקים. בעוד, הענפים אגרוף, הרמת משקולות, וקרב חמש מודרני לא נכללו בתוכנית הראשונית.

באוקטובר 2023 אישר הוועד האולימפי הבין-לאומי את ההמלצת הוועדה המארגנת של המשחקים האולימפיים והפארלימפים לוס אנג'לס 2028 לכלול חמישה ענפים חדשים: בייסבול/סופטבול, קריקט, לקרוס, פוטבול דגלים, וסקווש. בעוד שהענפים בייסבול/סופטבול, קריקט ולקרוס מוגדרים כענפים "חוזרים" - כאלה ששוחקו בעבר במשחקים האולימפיים. הענפים פוטבול דגלים וסקווש ישוחקו לראשונה במסגרת אולימפית.

במועד זה, אישר הוועד האולימפי הבין-לאומי גם את הכללת הרמת משקולות, וקרב חמש מודרני בתוכנית המשחקים. האישור בוצע לאחר שהאיגוד הבינלאומי לקרב חמש מודרני החליף את רכיבת הסוסים במרוץ מכשולים והפחית באופן משמעותית את עלויות ומורכבות תפעול התחרות, ולאחר שהפדרציה הבינלאומית להרמת משקולות האצילה את הסמכות לניהול וענישת סימום בספורט לסוכנות הבדיקות הבין-לאומית ולבית הדין לבוררות בספורט עד סוף שנת 2028.

במרץ 2025, אישר הוועד האולימפי את הכללתו של ענף האיגרוף במשחקים בניהול של התאחדות ספורט בין-לאומית חדשה. באפריל 2025 אישר הוועד המנהל של הוועד האולימפי הבין-לאומי את תוכנית התחרויות ומכסות הספורטאים למשחקים. 

### לוח זמנים

## קישורים חיצוניים

* 

## הערות שוליים

*
2028
קטגוריה:2028 בספורט
לוס אנג'לס